1993R3448 — FI — 02.12.2000 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

NEUVOSTON ASETUS (EY) N:o 3448/93,

annettu 6 päivänä joulukuuta 1993,

tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 113 artiklan, ottaa huomioon komission ehdotuksen ( 1 ), ottaa huomioon Euroopan parlamentin lausunnon ( 2 ), ottaa huomioon talous-ja sosiaalikomitean lausunnon ( 3 ), sekä katsoo, että sekä katsoo, että perustamissopimuksen 38-47 artiklassa säädetään sopimuksen liitteessä II tarkoitettuja maataloustuotteita koskevan yhteisen maatalouspolitiikan käyttöön ottamisesta, tietyt maataloustuotteet sisältyvät moniin tavaroihin, joita ei ole perustamissopimuksen liitteessä II, on tarpeen säätää yhteiseen maatalouspolitiikkaan ja yhteiseen kauppapolitiikkaan liittyvistä toimenpiteistä, jotta voidaan ottaa huomioon näiden tavaroiden kaupan vaikutus perustamissopimuksen 39 artiklan tavoitteisiin ja tapa, jolla perustamissopimuksen 43 artiklan soveltamiseksi annetut toimenpiteet vaikuttavat näiden tavaroiden taloudelliseen tilanteeseen ottaen huomioon maataloustuotteiden hankintakustannusten erot yhteisössä ja sen ulkopuolella sekä maataloustuotteiden hintojen erot, perustamissopimuksessa säädetään, että maatalous- ja kauppapolitiikka ovat yhteistä politiikkaa; tiettyjen maataloustuotteiden valmistuksessa tuotettujen tavaroiden osalta on tarpeen vahvistaa perustamissopimuksen tavoitteiden saavuttamiseksi koko yhteisössä voimassa olevat näiden tavaroiden kauppaa koskevat yleiset ja täydelliset säännöt, tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 11 päivänä marraskuuta 1980 annetussa neuvoston asetuksessa (ETY) N:o 3033/80 ( 4 ) säädetään, että tiettyjen tavaroiden tuonnista kannetaan maksu, joka koostuu jalostusteollisuuden suojelun varmistamiseen tarkoitetusta kiinteästä osasta ja muuttuvasta osasta, jonka tarkoituksena on tasata asianomaisten maataloustuotteiden hintojen mahdollinen ero yhteisössä ja maailmanmarkkinoilla, asetuksessa (ETY) N:o 3033/80 vahvistetun järjestelmän kokonaisajatus olisi säilytettävä tekemällä siihen tiettyjä laajennuksia ja mukautuksia; erityisesti olisi toisaalta laadittava tiettyjen nykyisin tähän järjestelmään kuuluvien liitteen B taulukossa 1 lueteltujen tavaroiden osalta luettelo maataloustuotteista, joihin voidaan soveltaa tuonnin yhteydessä maailmanmarkkinahintojen ja yhteisön hintojen eron tasausta ja toisaalta voitava tunnistaa näistä maataloustuotteista perustuotteet, joiden osalta nämä erot on tosiasiallisesti todettu, sekä muiden maataloustuotteiden määrät ja niihin sisältyvät tuotteet tai niiden valmistuksessa saadut tuotteet, jotka on muunnettu vastaaviksi määriksi perustuotteita, näiden tuotteiden kauppaan sovellettavat säännöt edellyttävät tiettyjä mukautuksia yhteisön sopimusten ja yhteisen maatalouspolitiikan kehityksen huomioon ottamiseksi, asetus (ETY) N:o 3033/80 ei koske tiettyjä yhdistetyn nimikkeistön 1-24 lukuihin kuuluvia tavaroita; myös nämä tavarat tuotetaan käyttämällä yhteiseen maatalouspolitiikkaan kuuluvia maataloustuotteita; sen vuoksi niihin tuonnin yhteydessä sovellettavan maksun on myös toisaalta katettava näiden maataloustuotteiden maailmanmarkkinoilla ja yhteisön markkinoilla todettujen hintojen ero ja toisaalta turvattava mainittujen maataloustuotteiden jalostusteollisuus; sen vuoksi olisi ryhmiteltävä uudelleen säännöt, joita sovelletaan kaikkiin merkittävässä määrin maataloustuotteista saatuihin tavaroihin, sopimusten perusteella yhteisössä säilytetään maksu, joka rajoitetaan kattamaan käsiteltyjen maataloustuotteiden hintojen erot kokonaan tai osittain; sen vuoksi on tarpeen vahvistaa näitä tavaroita koskeva kokonaismaksun osa, joka vastaa huomioon otettavien maataloustuotteiden hintojen eron tasausta, maailmanmarkkinoilla ja yhteisön markkinoilla todettujen hintojen erojen tasaaminen turvataan huomioon otettavien perustuotteiden osalta maatalousmaksuilla; olisi säilytettävä läheinen yhteys tavaroihin sovellettavan maksun maatalousosan laskemisen ja sellaisenaan tuotuihin perustuotteisiin sovellettavan maksun välillä, raskaiden hallinnollisten muodollisuuksien välttämiseksi vaikutukseltaan pieniä määriä ei tulisi soveltaa ja jäsenvaltioilla olisi oltava mahdollisuus jättää tekemättä samaan liiketoimeen liittyvien määrien korjaukset silloin, kun kyseiset määrät ovat vähäiset, suosituimmuussopimusten soveltamisen ei tulisi rasittaa kolmansien maiden kanssa käytävään kauppaan sovellettavia menettelyjä; tämän vuoksi yksityiskohtaisten soveltamissääntöjen olisi estettävä etuusjärjestelmässä vietäväksi ilmoitetun tavaran vieminen yleisessä järjestelmässä ja päinvastoin, on säädettävä muiden kuin perustamissopimuksen liitteessä II mainittujen tavaroiden valmistuksessa käytettäviä maataloustuotteita koskevasta vientitukijärjestelmästä, jotta ei rangaistaisi mainittujen tavaroiden tuottajia yhteisestä maatalouspolitiikasta aiheutuvista hinnoista, joilla näiden on hankittava tuotteet; nämä tuet voivat kattaa ainoastaan maataloustuotteen maailmanmarkkinoilla ja yhteisön markkinoilla todetun hinnan eron; sen vuoksi tämä järjestelmä olisi vahvistettava osana jokaista kyseistä yhteistä markkinajärjestelyä, vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 ( 5 ) 13 artiklassa ja tiettyjen maataloustuotteita koskevista yhteisestä markkinajärjestelystä annettujen muiden asetusten vastaavissa artikloissa säädetään tällaisten tukien myöntämisestä; soveltamista koskevat yksityiskohtaiset säännöt olisi annettava asetuksen (ETY) N:o 1766/92 23 artiklassa ja muiden kyseisten asetusten vastaavissa artikloissa säädettyä hallintokomiteamenettelyä noudattaen; toisaalta olisi vahvistettava tukien määrät noudattaen samaa menettelyä kuin vahvistettaessa tuet sellaisenaan vietäville maataloustuotteille ja toisaalta yksityiskohtaiset säännöt mainitun asetuksen soveltamisesta olisi vahvistettava ottaen huomioon ensi sijassa kyseisten tavaroiden tuotantomenetelmä; sen vuoksi nämä säännöt olisi vahvistettava samalla perusteella, tässä asetuksessa säädetty maatalouden suojelumekanismi voi poikkeuksellisissa olosuhteissa osoittautua riittämättömäksi; tämä vaara koskee myös suosituimmuussopimuksia; jotta yhteisön markkinat voisivat tällaisissa tapauksissa puolustautua näistä vaaroista johtuvia häiriöitä vastaan, olisi säädettävä mahdollisuudesta toteuttaa nopeasti kaikki tarvittavat toimenpiteet, yhteisön tullikoodeksista 12 päivänä lokakuuta 1992 annettua neuvoston asetusta (ETY) N:o 2913/92 ( 6 ) olisi voitava soveltaa tässä asetuksessa tarkoitettuun kauppaan, perustamissopimuksen liitteeseen II kuuluvien maataloustuotteiden ja liitteeseen II kuulumattomien tavaroiden erottaminen toisistaan on yhteisölle ominainen peruste, joka perustuu maatalouden ja elintarviketeollisuuden tilanteeseen yhteisössä; tilanne voi olla merkittävästi erilainen tietyissä kolmansissa maissa, joiden kanssa yhteisö tekee sopimuksia; sen vuoksi olisi säädettävä, että näissä sopimuksissa valmistettuihin maataloustuotteisiin, jotka eivät kuulu perustamissopimuksen liitteeseen II, sovellettavat yleiset säännöt voidaan soveltuvin osin ulottaa koskemaan tiettyjä perustamissopimuksen liitteeseen II kuuluvia maataloustuotteita, ja tämä asetus edellyttää soveltamista koskevia yksityiskohtaisia sääntöjä; nämä yksityiskohtaiset säännöt olisi vahvistettava sen jälkeen, kun on kuultu hallintokomiteaa; näihin sääntöihin sisältyy erityisesti määrien vahvistaminen asetuksessa (ETY) N:o 3033/80 ja tämän asetuksen liitteen B taulukossa 1 käytettyinä pidetyille perustuotteille, jotka korvaavat asetuksessa (ETY) N:o 3033/80 ( 7 ) tarkoitettujen tavaroiden valmistuksessa käytettyinä pidetyistä perustuotteiden määristä 11 päivänä marraskuuta 1980 annetun neuvoston asetuksen (ETY) N:o 3034/80, lueteltujen tavaroiden valmistuksessa, ON ANTANUT TÄMÄN ASETUKSEN:

1 artikla

▼M1

1. Tässä asetuksessa määritetään kauppajärjestelmä, jota sovelletaan tiettyihin liitteessä B tarkoitettuihin tavaroihin.

▼M3

2. Tässä asetuksessa tarkoitetaan

— ”maataloustuotteilla” perustamissopimuksen liitteeseen I kuuluvia tuotteita,

— ”tavaroilla” tämän asetuksen liitteessä B lueteltuja perustamissopimuksen liitteeseen I kuulumattomia tuotteita.

I osaston 2 luvussa sekä 11 artiklassa ilmaisulla ”tavarat” tarkoitetaan kuitenkin perustamissopimuksen I liitteeseen kuulumattomia tuotteita, jotka luetellaan maatalousalan yhteisistä markkinajärjestelyistä annettujen asetusten vastaavissa liitteissä.

▼M1

2 a. Tiettyjä etuuskohtelua koskevia sopimuksia sovellettaessa tarkoitetaan:

— ”maatalousosalla” maksuosaa, joka vastaa liitteessä A mainittuihin maataloustuotteisiin sovellettavia yhteisön tullitariffin tulleja tai tarvittaessa kyseisistä maista peräisin oleviin tuotteisiin sovellettavia tulleja sellaisten mainittujen maataloustuotteiden määrien osalta, joita pidetään 13 artiklan mukaisesti valmistettuina,

— ”muulla kuin maatalousosalla” maksuosaa, joka vastaa ensimmäisessä luetelmakohdassa määritellyn maatalousosan alennettua yhteisen tullitariffin tullia,

— ”perustuotteella” tiettyjä liitteeseen A kuuluvia maataloustuotteita tai niihin rinnastettavia maataloustuotteita tai niiden jalostuksen tuloksena saatuja tuotteita, joiden yhteisessä tullitariffissa julkaistuja tulleja käytetään tavaroihin sovellettavan maksun maatalousosan määrittämisessä.

▼B

3. Etuuskohteluun oikeutetun kaupan osalta tätä asetusta voidaan soveltaa myös tiettyihin maataloustuotteisiin.

Tällöin kyseisessä suosituimmuussopimuksessa on vahvistettava luettelo mainituista maataloustuotteista, joita tavaroiden kauppaa säätelevät säännöt koskevat.

I OSASTO

KAUPPAJÄRJESTELMÄ

▼M1

I LUKU

Tuonti

I jakso

Kauppa kolmansien maiden kanssa

2 artikla

1. Jollei tässä asetuksessa toisin säädetä, liitteessä B mainittuihin tavaroihin sovelletaan yhteisen tullitariffin tulleja.

Liitteessä B olevassa taulukossa 1 tarkoitettujen tavaroiden osalta maksu koostuu arvotullista, jäljempänä ”kiinteä maksuosa”, ja erityisestä ecumääräisestä määrästä, jäljempänä ”maatalousosa”.

Liitteessä B olevassa taulukossa 2 tarkoitettujen tavaroiden osalta maksun maatalousosa on osa näiden tavaroiden tuontiin sovellettavaa maksua.

2. Jollei 10 ja 10 a artiklassa muuta johdu, kaikkien tullien ja vaikutukseltaan vastaavien maksujen kantaminen 1 kohdassa tarkoitettua maksua lukuun ottamatta on kielletty.

3. Yleisiä sääntöjä yhdistetyn nimikkeistön tulkitsemiseksi ja yksityiskohtaisia erityissääntöjä sen soveltamiseksi sovelletaan tämän asetuksen soveltamisalaan kuuluvien tuotteiden luokituksessa; tämän asetuksen soveltamisesta johtuva tariffinimikkeistö sisällytetään yhteiseen tullitariffiin.

4. Yksityiskohtaiset säännöt tämän artiklan soveltamisesta annetaan 16 artiklassa tarkoitettua menettelyä noudattaen.

3 artikla

(Kumotaan)

4 artikla

1. Kun yhteisessä tullitariffissa määrätään perittävän tullin enimmäismäärä, 2 artiklassa tarkoitettu maksu ei saa olla suurempi kuin tämä enimmäismäärä.

Kun ensimmäisessä alakohdassa tarkoitettua perittävää tullin enimmäismäärää voidaan soveltaa ainoastaan erityisen edellytysten toteutuessa, nämä edellytykset määritetään tariffi- ja tilastonimikkeistöstä sekä yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 11 artiklan 1 kohdassa tarkoitettua menettelyä noudattaen ( 8 ).

2. Kun perittävä tullin enimmäismäärä koostuu arvotullista, jota on korotettu lisätullilla sakkaroosina lasketuille eri sokereille (AD S/Z) tai jauhoille (AD F/M), sovelletaan yhteisen tullitariffin mukaista lisätullia.

5 artikla

(Kumotaan)

II jakso

Etuuskohteluun oikeutettu kauppa

6 artikla

1. Etuuskohtelun oikeutetussa kaupassa sovellettava maatalousosa on yhteisessä tullitariffissa vahvistettu erityismäärä.

Jos kuitenkin kyseinen maa noudattaa tai kyseiset maat noudattavat jalostettuja tuotteita koskevaa yhteisön lainsäädäntöä ja ottavat käyttöön samat perustuotteet kuin yhteisössä, suojaavat samat tavarat ja käyttävät samoja kertoimia kuin yhteisössä:

a) tämä maatalousosa voidaan määrittää valmistuksessa tosiasiallisesti käytettyjen perustuotteiden määrien perusteella, jos yhteisö on tehnyt sopimuksen tulliyhteistyöstä näiden määrien toteamiseksi;

b) perustuotteen tuontitulli voidaan korvata joko määrällä, joka vahvistetaan suhteessa yhteisön ja kyseisen maan tai alueen maataloustuotteiden hintaeroon, tai tasaamalla kyseiselle alueelle yhteisesti vahvistettu hinta;

c) jos b alakohdan soveltaminen johtaa vaikutukseltaan vähäisiin määriin soveltamisen kohteena olevien tavaroiden osalta, tämä järjestelmä voidaan korvata kiinteämääräisellä järjestelmällä.

2. Etuuskohtelua koskevan sopimuksen yhteydessä tapahtuvaan vientiin sovellettavat, mahdollisesti alennetut maatalousosat muunnetaan kansalliseksi valuutaksi käyttämällä samaa vaihtokurssia kuin muussa kuin tullietuuskohteluun oikeuttavassa kaupassa.

3. Liitteessä B olevassa taulukossa 2 tarkoitettujen tavaroiden maksun maatalousosaa vastaavat arvotullit voidaan korvata muulla maatalousosalla, jos etuuskohtelua koskevassa sopimuksessa niin säädetään.

4. Yksityiskohtaiset säännöt tämän artiklan soveltamisesta annetaan 16 artiklassa tarkoitettua menettelyä noudattaen.

Näihin yksityiskohtaisiin sääntöihin sisältyy erityisesti:

— järjestelyjen myöntämiseksi tarvittavien asiakirjojen laatiminen ja levittäminen,

— kaupan vääristymien välttämiseksi tarvittavat toimenpiteet,

— luettelo perustuotteista.

5. Jos valmistukseen käytettävien maataloustuotteiden määritysmenetelmät ovat tarpeen, on käytettävä samojen maataloustuotteiden kolmansiin maihin suuntautuvaa vientiä koskevan vientituen määritysmenetelmiä.

6. Komissio julkaisee 2 ja 3 kohdassa tarkoitettujen etuuskohtelua koskevien sopimusten soveltamisesta johtuvat maksut.

7 artikla

1. Kun etuuskohtelua koskevassa sopimuksessa määrätään muun kuin maatalousosan asteittaisesta poistamisesta, tämä on liitteessä B olevassa taulukossa 1 tarkoitettujen tavaroiden osalta kiinteä osa.

2. Kun etuuskohtelua koskevassa sopimuksessa määrätään maksun maatalousosan alennuksesta joko tariffikiintiön rajoissa tai sen rajojen ulkopuolella, näiden alennettujen maataloustuotteiden määrittämistä ja hallinnointia koskevat yksityiskohtaiset soveltamissäännöt annetaan 16 artiklassa säädettyä menettelyä noudattaen, jos sopimuksessa määritetään:

— alennuksiin oikeutetut tuotteet,

— niiden tavaroiden määrät tai kiintiöiden arvot, joihin alennuksia sovelletaan, tai tapa, jolla nämä määrät tai arvot määritetään,

— maatalousosan alennuksen määrittämisessä sovellettavat perusteet.

3. Maksun muiden kuin maatalousosien alennuksien käyttöön ottamista ja hallinnointia koskevat tarvittavat yksityiskohtaiset soveltamissäännöt annetaan 16 artiklassa säädettyä menettelyä noudattaen.

4. Komissio julkaisee 1 ja 2 kohdassa tarkoitettujen etuuskohtelua koskevien sopimusten soveltamisesta johtuvat maksut.

▼B

2 LUKU

Vienti

8 artikla

1. Tavaroiden viennin yhteydessä perustamissopimuksen 9 artiklan 2 kohdan edellytyksiä vastaavat niiden valmistukseen käytetyt maataloustuotteet voivat saada tukia, jotka vahvistetaan soveltamalla kyseisten alojen yhteisestä markkinajärjestelystä annettuja asetuksia.

Tukea ei voida myöntää sellaisiin tavaroihin sisältyvien maataloustuotteiden vientiin, jotka eivät kuulu markkinajärjestelyyn, jossa säädetään tuen myöntämisestä vientiin kyseisinä tavaroina.

2. Luettelo tukeen oikeutetuista tavaroista on laadittava ottaen huomioon:

— valmistukseen käytettyjen maataloustuotteiden maailmanmarkkinahintojen ja yhteisön markkinoiden hintojen eron vaikutus,

— tarve kattaa tämä ero kokonaan tai osittain kyseisten tavaroiden valmistukseen käytettyjen maataloustuotteiden viennin sallimiseksi.

Luettelo vahvistetaan maatalousalan yhteisestä markkinajärjestelystä annettujen asetusten mukaisesti.

3. Yksityiskohtaiset säännöt tässä artiklassa tarkoitetun tukijärjestelmän soveltamisesta annetaan 16 artiklassa tarkoitettua menettelyä noudattaen.

Tuen määrät on vahvistettava noudattaen samaa menettelyä kuin myönnettäessä tukia kyseisille maataloustuotteille silloin, kun ne viedään sellaisenaan.

4. Kun suosituimmuussopimuksessa otetaan käyttöön 6 artiklan 1 kohdan b alakohdassa tarkoitettu suora tasausjärjestelmä, sopimuksessa tarkoitettuun maahan tai maihin suuntautuvaan vientiin sovellettavat määrät on määritettävä sopimuksessa määriteltyjen edellytysten mukaisesti yhdessä ja samalla perusteella kuin maksun maatalousosa.

Nämä määrät on vahvistettava 16 artiklassa tarkoitettua menettelyä noudattaen. Tämän kohdan soveltamiseksi tarvittavat yksityiskohtaiset säännöt ja erityisesti toimenpiteet, jotka takaavat sen, että etuusjärjestelmässä vietäväksi ilmoitettuja tavaroita ei viedä muussa järjestelmässä ja päinvastoin, on annettava noudattaen samaa menettelyä.

Jos tarvitaan valmistukseen käytettävien maataloustuotteiden määritysmenetelmiä, on käytettävä samojen maataloustuotteiden kolmansiin maihin suuntautuvaa vientiä koskevaa vientituen määritysmenetelmiä.

▼M3

5. Perustamissopimuksen 300 artiklan mukaisesti tehdyistä sopimuksista johtuvien rajoitusten noudattaminen varmistetaan ennalta vahvistetuilta vertailuajanjaksoilta annettujen todistusten perusteella täydennettynä pienimuotoista vientiä harjoittaville toimijoille tarkoitetulla määrällä.

6. Raja, jonka alapuolella pienimuotoisen viennin harjoittajat voivat saada vapautuksen vientitukien myöntämismenettelyn yhteydessä annettavien todistusten esittämisestä, vahvistetaan 50 000 euroksi vuodessa. Tätä ylärajaa voidaan mukauttaa 16 artiklassa tarkoitettua menettelyä noudattaen tehtävällä päätöksellä.

▼B

9 artikla

Kun määrätyn alan yhteisestä markkinajärjestelystä annettua asetusta soveltamalla päätetään liitteessä A tarkoitetun maataloustuotteen vientiä koskevista maksuista tai muista toimenpiteistä, tiettyjä sellaisia tavaroita koskevista toimenpiteistä, joiden vienti voi haitata kyseisen maatalouden alan tavoitteen toteutumista maataloustuotteiden mahdollisten käyttöjen vuoksi ja koska niihin sisältyy suuri määrä maataloustuotteita, voidaan säätää 16 artiklassa tarkoitettua menettelyä noudattaen ottaen aiheellisella tavalla huomioon valmistusteollisuuden erityisedut.

II OSASTO

YLEISET SÄÄNNÖKSET

10 artikla

Kun tavaroiden tuontiin suosituimmuussopimuksen perusteella sovellettavan maksun maatalousosan alennus aiheuttaa häiriöiden vaaran kyseisten maataloustuotteiden tai tavaroiden markkinoilla, kyseisten maataloustuotteiden tuontiin sovellettavia suojalausekkeita sovelletaan myös liitteessä B tarkoitettuihin tavaroihin.

Kyseisten häiriöiden arvioimiseksi on otettava huomioon etuusjärjestelmässä tosiasiallisesti tuotujen tavaroiden ominaisuudet verrattuina ennen mainitun järjestelmän käyttöön ottoa perinteisesti tuotujen tavaroiden ominaisuuksiin.

▼M1

10 a artikla

1. Sellaisten yhteisön markkinoihin kohdistuvien haitallisten vaikutusten välttämiseksi tai ehkäisemiseksi, joita maataloustuotteiden jalostuksen tuloksena saadut, liitteessä C lueteltujen tavaroiden tuonti voi aiheuttaa, on yhtä tai useampaa tällaista tavaraa yhteisessä tullitariffissa määrätyllä tullilla tuotaessa maksettava lisätulli, jos Uruguayn kierroksen monenvälisten kauppaneuvottelujen yhteydessä perustamissopimuksen 228 artiklan mukaisesti tehdyn maataloutta koskevan sopimuksen 5 artiklasta johtuvat edellytykset täyttyvät, paitsi jos tuonti ei aiheuta häiriöiden vaaraa yhteisön markkinoilla tai jos sen vaikutukset olisivat suhteettomat sen haluttuun vaikutukseen nähden.

2. Käynnistyshinnat, joiden alittuessa tuonnin lisätullia sovelletaan, ovat yhteisön Maailman kauppajärjestölle toimittamat hinnat.

Määrät, joiden ylittyessä lisätullin soveltaminen tuonnissa käynnistyy, määritellään erityisesti kolmen sitä vuotta, jona 1 kohdassa tarkoitettuja markkinoiden kohdistuvia haitallisia vaikutuksia aiheutuu tai voi aiheutua, edeltävän vuoden aikana yhteisöön suuntautuneen tuonnin perusteella.

3. Lisätullin soveltamiseksi huomioon otettavat tuontihinnat on määritettävä asianomaisen lähetyksen cif-tuontihintojen perusteella.

4. Yksityiskohtaiset soveltamissäännöt annetaan 16 artiklassa säädettyä menettelyä noudattaen.

Nämä yksityiskohtaiset säännöt koskevat erityisesti:

a) tavaroita, joiden tuonnissa sovelletaan lisätulleja maataloutta koskevan sopimuksen 5 artiklan mukaisesti;

b) muita tarvittavia käynnistymisperusteita 1 kohdan soveltamisen varmistamiseksi sopimuksen 5 artiklan mukaisesti.

▼M3

11 artikla

1. Maataloustuotteiden sisäiseen jalostusmenettelyyn saattamisen edellytyksenä on asetuksen (ETY) N:o 2913/92 117 artiklan c kohdassa tarkoitettujen taloudellisten edellytysten ennakkotarkastus. Nämä edellytykset katsotaan täyttyneiksi soveltamalla komission asetuksen (ETY) N:o 2454/93 ( 9 ) 552 artiklaa.

Asetuksen (ETY) N:o 2913/92 117 artiklan c kohdassa tarkoitetut taloudelliset edellytykset katsotaan lisäksi asetuksen (ETY) N:o 2454/93 mukaisesti täyttyneiksi sellaisten maatalouden perustuotteiden tiettyjen määrien osalta, joita käytetään tavaroiden valmistukseen. Nämä määrät määritellään komission laatiman arvion perusteella. Arvio perustuu käytettävissä olevien budjettivarojen ja ennakoitujen vientitukitarpeiden vertailuun ottaen huomioon erityisesti kyseisten tavaroiden ennakoidut vientimäärät sekä niihin liittyvien perustuotteiden sisä- ja ulkomarkkinatilanne. Tätä arviota määrineen tarkistetaan säännöllisesti taloudellisten ja lainsäädännöllisten tekijöiden kehityksen huomioon ottamiseksi.

Toisen alakohdan soveltamista koskevat yksityiskohtaiset säännöt, joiden avulla voidaan määritellä sisäiseen jalostusmenettelyyn saatettavat perustuotteet sekä valvoa ja suunnitella niiden määriä, takaavat samalla kertaa toimijoiden kannalta paremman ymmärrettävyyden siten, että alustavat tuontimäärät julkistetaan ennalta kunkin yhteisen markkinajärjestelyn osalta. Tämä julkistaminen suoritetaan säännöllisesti erityisesti sen mukaan, miten näitä määriä käytetään. Soveltamista koskevat yksityiskohtaiset säännöt vahvistetaan 16 artiklassa tarkoitettua menettelyä noudattaen.

Tässä artiklassa käytetyllä käsitteellä ”perustuote” tarkoitetaan liitteessä A olevassa taulukossa tullikoodeksinimikkein lueteltuja tuotteita, mukaan lukien ainoastaan viljaa koskeva huomautus 1.

2. Tavaroiden, jotka on saatettu muuhun kuin 1 kohdan toisessa alakohdassa tarkoitettuun sisäiseen jalostusmenettelyyn ja joihin ei tämän johdosta sovelleta 2 artiklassa säädettyä maksua muiden tavaroiden viemiseksi tai viennin johdosta, määrä on viimeksi mainittujen valmistuksessa tosiasiallisesti käytetty määrä.

▼B

12 artikla

▼M1 —————

▼B

2. Liitteen B taulukkoa 2 voidaan muuttaa 16 artiklassa tarkoitettua menettelyä noudattaen sen mukauttamiseksi yhteisön tekemiin sopimuksiin.

▼M1

3. Komissio mukauttaa tämän asetuksen ja tämän asetuksen soveltamiseksi annetut yhdistettyyn nimikkeistöön tehtyjen muutoksien peräkkäisiin mukautuksiin.

13 artikla

1. Tätä artiklaa sovelletaan etuuskohtelun oikeutetussa kaupassa, jossa 7 artiklassa säädetyin edellytyksin mahdollisesti alennetun maksun maatalousosan määrittäminen ei perustu 6 artiklan 1 kohdan a alakohdassa tarkoitettuun tosiasialliseen koostumukseen, ja/tai jossa perusmäärät eivät perustu 6 artiklan 1 kohdan b alakohdassa tarkoitettuihin hinnaneroihin.

2. Perustuotteiden ominaisuudet ja huomioon otettavat perustuotteiden määrät vahvistetaan komission asetuksessa (EY) N:o 1460/96 ( 10 ).

Tämän asetuksen mahdolliset muutokset tehdään 16 artiklassa tarkoitettua menettelyä noudattaen.

▼B

14 artikla

▼M1

1. Jäljempänä 16 artiklassa tarkoitettua menettelyä noudattaen voidaan vahvistaa kynnyksen, jota, tai kynnykset, joita alhaisemmat 6 tai 7 artiklan mukaisesti määritetyt määrät vahvistetaan nollaksi. Näiden maatalousosien soveltamatta jättäminen voidaan samaa menettelyä noudattaen alistaa erityisille edellytyksille keinotekoisten kauppavirtojen välttämiseksi.

▼B

2. Kynnys, jota alhaisemmalla tasolla jäsenvaltiot voivat jättää soveltamatta tämän asetuksen soveltamisesta johtuvia samaan liiketoimeen myönnettäviä tai kannettavia määriä, voidaan vahvistaa 16 artiklassa tarkoitettua menettelyä noudattaen, jos näiden määrät ovat alhaisemmat kuin mainittu kynnys.

▼M3 —————

▼M3

16 artikla

1. Komissiota avustaa liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevä komitea, jäljempänä ”komitea”

2. Jos tähän artiklaan viitataan, sovelletaan päätöksen 1999/468/EY 4 ja 7 artiklassa säädettyä menettelyä.

Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.

3. Komitea vahvistaa työjärjestyksensä.

▼B

17 artikla

Komitea voi tutkia minkä tahansa kysymyksen, jonka komitean puheenjohtaja esittää joko omasta aloitteestaan tai jäsenvaltion pyynnöstä.

▼M1

18 artikla

Toimenpiteet tämän asetuksen mukauttamiseksi maatalousalan yhteisestä markkinajärjestelystä annettuihin asetuksiin tehtyihin muutoksiin tämän järjestelmän ylläpitämiseksi annetaan 16 artiklassa tarkoitettua menettelyä noudattaen.

▼B

19 artikla

Tavaroiden laadulliset ja määrälliset määritysmenetelmät sekä muut niiden tunnistamiseksi tai niiden koostumuksen määrittämiseksi tarvittavat tekniset säännökset annetaan asetuksen (ETY) N:o 2658/87 10 artiklassa säädettyä menettelyä noudattaen.

20 artikla

Jäsenvaltioiden on ilmoitettava komissiolle tämän asetuksen soveltamiseksi tarvittavat toisaalta tavaroiden tuontia, vientiä ja tarvittaessa tuotantoa sekä toisaalta täytäntöön panemiseen liittyviä hallinnollisia toimenpiteitä koskevat tiedot. Ilmoittamista koskevat yksityiskohtaiset säännöt vahvistetaan 16 artiklassa tarkoitettua menettelyä noudattaen.

21 artikla

Kumotaan asetus (ETY) N:o 3033/80 1 päivästä tammikuuta 1994. Viittaukset asetukseen (ETY) N:o 3033/80 katsotaan viittauksiksi tähän asetukseen.

Kumotaan asetus (ETY) N:o 3034/80 13 artiklan soveltamiseksi annetun asetuksen voimaantulopäivästä.

22 artikla

1. Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä tammikuuta 1994.

2. Tämän asetuksen soveltaminen CN-koodiin 3501 10 kuuluviin kaseiineihin ja CN-koodiin 3501 90 90 kuuluviin kaseinaatteihin ja muihin kaseiinijohdannaisiin lykätään neuvoston myöhempään päätökseen asti.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

LIITE A



Luettelo maataloustuotteista, joiden osalta maailmanmarkkinoilla ja yhteisön markkinoilla todettujen hintojen erojen tasausta voidaan soveltaa tuontiin (1) CN-koodi Maataloustuotteen kuvaus 0401 Maito ja kerma, tiivistämätön ja lisättyä sokeria tai muuta makeutusainetta sisältämätön 0402 Maito ja kerma, tiivistetty tai lisättyä sokeria tai muuta makeutusainetta sisältävä ex04 03 Kirnupiimä, juoksetettu maito ja kerma, jogurtti, kefiiri ja muu käynyt tai hapatettu maito ja kerma, myös tiivistetty tai lisättyä sokeria tai muuta makeutusainetta sisältävä, maustamaton ja lisättyä hedelmää tai kaakaota sisältämätön 0404 Hera, myös tiivistetty tai lisättyä sokeria tai muuta makeutusainetta sisältävä; muualle kuulumattomat maidon luonnollisista aineosista koostuvat tuotteet, myös sokeria tai muuta makeutusainetta sisältävät 0405 Voi ja muut maitorasvat 0709 90 60 Tuore tai jäähdytetty sokerimaissi 0712 90 19 Kuivattu sokerimaissi, paloiteltu, viipaloitu, rouhittu tai jauhettu, mutta ei enempää valmistettu, muu kuin kylvämiseen tarkoitettu hybridi Ryhmä 10 Vilja (1) 1701 Ruoko- ja juurikassokeri sekä kemiallisesti puhdas sakkaroosi, jähmeät 1703 Sokerin erottamisessa ja puhdistamisessa syntyvä melassi (*) Sellaisinaan tai jalostettuina käytettäessä huomioon otettavat tai liitteessä B olevassa taulukossa 1 tarkoitettujen tavaroiden valmistuksessa käytettyinä pidetyt maataloustuotteet. (2) Lukuun ottamatta CN-koodin 1001 90 10 kylvämiseen tarkoitettua spelttivehnää, CN-koodien 1005 10 11-1005 10 19 siemenviljaa olevaa hybridimaissia, CN-koodin 1006 10 10 siemenviljaa olevaa riisiä ja CN-koodin 1007 00 10 kylvämiseen tarkoitettua hybrididurraa.

▼M2

LIITE B



TAULUKKO 1 CN-koodi Tavaran kuvaus ex04 03 Kirnupiimä, juoksetettu maito ja kerma, jogurtti, kefiiri ja muu käynyt tai hapatettu maito ja kerma, myös tiivistetty tai lisättyä sokeria tai muuta makeutusainetta, maustettu tai hedelmää, pähkinää tai kaakaota sisältävä: 0403 10 51 - 0403 10 99 - jogurtti, maustettu tai lisättyä hedelmää, pähkinää tai kaakaota sisältävä 0403 90 71 - 0403 90 99 - muu, maustettu tai lisättyä hedelmää, pähkinää tai kaakaota sisältävä 0405 20 10 - 0405 20 30 Maidosta valmistetut levitteet, rasvapitoisuus vähintään 39 mutta enintään 75 painoprosenttia 0710 40 00 Sokerimaissi (myös höyryssä tai vedessä keitetty), jäädytetty 0711 90 30 Sokerimaissi, väliaikaisesti (esim. rikkidioksidikaasulla tai suolavedessä, rikkihapoke- tai muussa säilöntäliuoksessa) säilöttynä, mutta siinä tilassa välittömään kulutukseen soveltumattomana ex15 17 Margariini, syötävät seokset ja valmisteet, jotka on valmistettu eläin- tai kasvirasvoista tai -öljyistä tai tämän ryhmän eri rasvojen ja öljyjen jakeista, muut kuin nimikkeen 1516 syötävät rasvat ja öljyt sekä niiden jakeet: 1517 10 10 - margariini, ei kuitenkaan nestemäinen margariini, jossa on enemmän kuin 10 painoprosenttia mutta enintään 15 painoprosenttia maitorasvaa 1517 90 10 - muut, joissa on enemmän kuin 10 painoprosenttia mutta enintään 15 painoprosenttia maitorasvaa 1702 50 00 Kemiallisesti puhdas fruktoosi ex17 04 Kaakaota sisältämättömät sokerivalmisteet (myös valkoinen suklaa), ei kuitenkaan alanimikkeen 1704 90 10 lakritsiuute, jossa on sakkaroosia enemmän kuin 10 painoprosenttia, mutta ei muita lisättyjä aineita 1806 Suklaa ja muut kaakaota sisältävät elintarvikevalmisteet ex19 01 Mallasuute; muualle kuulumattomat hienoista tai karkeista jauhoista, tärkkelyksestä tai mallasuutteesta tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 40 painoprosenttia täysin rasvattomasta aineesta laskettuna; muualle kuulumattomat nimikkeiden 0401 - 0404 tuotteista tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 5 painoprosenttia täysin rasvattomasta aineesta laskettuna; ei kuitenkaan alanimikkeen 1901 90 91 tuotteet ex19 02 Makaronivalmisteet, kuten spagetti, makaroni, nuudelit, lasagne, gnocchi, ravioli ja cannelloni, myös kypsennetyt tai (lihalla tai muulla aineella) täytetyt tai muulla tavalla valmistetut; ei kuitenkaan alanimikkeiden 1902 20 10 ja 1902 20 30 täytetyt makaronivalmisteet; couscous, myös valmistettu 1903 00 00 Tapioka ja tärkkelyksestä valmistetut tapiokankorvikkeet, hiutaleina, jyvinä, helmisuurimoina, seulomisjääminä tai niiden kaltaisessa muodossa 1904 Viljasta tai viljatuotteista paisuttamalla tai paahtamalla tehdyt elintarvikevalmisteet (esim. maissihiutaleet); vilja (ei kuitenkaan maissi) jyvinä tai jyväsinä tai hiutaleina tai muulla tavalla valmistettuina jyvinä tai jyväsinä (lukuun ottamatta jauhoja), esikypsennetty tai muulla tavalla valmistettu, muualle kuulumattomat 1905 Ruokaleipä, kakut ja leivokset, keksit ja pikkuleivät (biscuits) sekä muut leipomatuotteet, myös jos niissä on kaakaota; ehtoollisleipä, tyhjät oblaattikapselit, jollaiset soveltuvat farmaseuttiseen käyttöön, sinettiöylätit, riisipaperi ja niiden kaltaiset tuotteet 2001 90 30 Etikan tai etikkahapon avulla valmistettu tai säilötty sokerimaissi (Zea mays var. saccharata) 2001 90 40 Etikan tai etikkahapon avulla valmistetut tai säilötyt jamssit, bataatit ja niiden kaltaiset syötävät kasvinosat, joissa on vähintään 5 painoprosenttia tärkkelystä 2004 10 91 Muulla tavalla kuin etikan tai etikkahapon avulla valmistetut tai säilötyt perunat, hienoina tai karkeina jauhoina taikka hiutaleina, jäädytetyt, muut kuin nimikkeen 2006 tuotteet. 2004 90 10 Muulla tavalla kuin etikan tai etikkahapon avulla valmistettu tai säilötty sokerimaissi (Zea mays var. saccharata), jäädytetty, muut kuin nimikkeen 2006 tuotteet 2005 20 10 Muulla tavalla kuin etikan tai etikkahapon avulla valmistetut tai säilötyt perunat, hienoina tai karkeina jauhoina taikka hiutaleina, jäädyttämättömät, muut kuin nimikkeen 2006 tuotteet 2005 80 00 Muulla tavalla kuin etikan tai etikkahapon avulla valmistettu tai säilötty sokerimaissi (Zea mays var. saccharata), jäädyttämätön, muut kuin nimikkeen 2006 tuotteet 2008 99 85 Muulla tavalla valmistettu tai säilötty maissi, muu kuin sokerimaissi (Zea mays var. saccharata), lisättyä alkoholia ja sokeria sisältämätön 2008 99 91 Muulla tavalla valmistetut tai säilötyt jamssit, bataatit ja niiden kaltaiset syötävät kasvinosat, joissa on tärkkelystä vähintään 5 painoprosenttia, lisättyä alkoholia ja sokeria sisältämättömät 2101 12 98 Kahviin perustuvat valmisteet 2101 20 98 Teehen ja mateen perustuvat valmisteet 2101 30 19 Paahdetut kahvinkorvikkeet, ei kuitenkaan paahdettu juurisikuri 2101 30 99 Paahdetut kahviuutteet, -esanssit ja -tiivisteet, ei kuitenkaan paahdetusta juurisikurista saadut 2102 10 31 ja 2102 10 39 Leivontahiiva, myös kuivattu 2105 00 Jäätelö, mehujää ja niiden kaltaiset jäädytetyt valmisteet, myös kaakaota sisältävät ex21 06 Muualle kuulumattomat elintarvikevalmisteet, muut kuin alanimikkeisiin 2106 10 20 ja 2106 90 20 ja 2106 90 92 kuuluvat sekä muut kuin lisättyä maku- tai väriainetta sisältävät sokerisiirapit 2202 90 91 ja 2202 90 95 ja 2202 90 99 Vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu, ja muut alkoholittomat juomat; ei kuitenkaan nimikkeen 2009 hedelmäja kasvismehut, jotka sisältävät nimikkeiden 0401 - 0404 tuotteita tai niistä saatuja rasvoja 2905 43 00 Mannitoli 2905 44 D-glusitoli (sorbitoli) ex33 02 Hyvänhajuisten aineiden seokset sekä yhteen tai useampaan tällaiseen aineeseen perustuvat seokset (myös alkoholiliuokset), jollaisia käytetään raaka-aineena teollisuudessa; muut hyvänhajuisiin aineisiin perustuvat valmisteet, jollaisia käytetään juomien valmistukseen: 3302 10 29 muut, jollaisia käytetään juomateollisuudessa ja joissa on kaikki juomille luonteenomaiset aromiaineet; ei kuitenkaan sellaiset, joiden todellinen alkoholipitoisuus on enintään 0,5 tilavuusprosenttia, eikä alanimikkeen 3302 10 21 tuotteet ex35 01 Kaseiini, kaseinaatit ja muut kaseiinijohdannaiset ex35 05 10 Dekstriini ja muu modifioitu tärkkelys, ei kuitenkaan alanimikkeen 3505 10 50 esteröity tai eetteröity tärkkelys 3505 20 Tärkkelykseen, dekstriiniin tai muuhun modifioituun tärkkelykseen perustuvat liimat ja liisterit 3809 10 Tärkkelyspitoisiin aineisiin perustuvat viimeistelyvalmisteet, valmisteet, jotka nopeuttavat värjäytymistä tai väriaineiden kiinnittymistä, sekä muut tuotteet ja valmisteet (esim. liistausaineet ja peittausaineet), jollaisia käytetään tekstiili-, paperi-, nahka tai niiden kaltaisessa teollisuudessa, muualle kuulumattomat 3824 60 Sorbitoli, muu kuin alanimikkeeseen 2905 44 kuuluva



TAULUKKO 2 CN-koodi Tavaran kuvaus ex05 05 Höyhen- tai untuvapeitteiset linnunnahat ja muut osat, höyhenet ja höyhenen osat (myös leikatuin reunoin) sekä untuvat, joita ei ole enempää valmistettu kuin puhdistettu, desinfioitu tai käsitelty säilytystä varten; höyhenistä tai höyhenen osista saatu jauhe ja jätteet: 0505 10 90 - pehmustehöyhenet; untuvat, muut kuin valmistamattomat 0505 90 - muut 0509 00 90 Pesusienet, eläinperäiset, muut kuin valmistamattomat 1212 20 00 Merilevät ja muut levät, tuoreet, jäähdytetyt, jäädytetyt tai kuivatut, myös jauhetut ex13 02 Lakritsista, humalasta, pyretriumkasveista tai rotenonipitoisten kasvien juurista saadut kasvimehut ja -uutteet 1302 19 30 Kasviuutteiden keskinäiset seokset, juomien tai muiden elintarvikkeiden valmistukseen tarkoitetut 1302 19 91 Muut, lääkinnälliseen käyttöön tarkoitetut ex13 02 20 Pektaatit 1302 31 00 Agar-agar, myös modifioitu 1302 32 10 Johanneksenleipäpuun paloista tai palkojen siemenistä saadut kasviliimat ja paksunnosaineet, myös modifioidut 1505 Villarasva ja siitä saadut rasva-aineet (myös lanoliini) 1506 Muut eläinrasvat ja -öljyt sekä niiden jakeet, myös puhdistetut, mutta kemiallisesti muuntamattomat 1515 60 Jojobaöljy ja sen jakeet, myös puhdistetut, mutta kemiallisesti muuntamattomat 1516 20 10 Hydrattu risiiniöljy (opaalivaha) 1517 90 93 Muotinirrotusvalmisteina käytettävät syötävät seokset ja valmisteet ex15 18 Eläin- ja kasvirasvat ja -öljyt sekä niiden jakeet, keitetyt, hapetetut, dehydratoidut, rikitetyt, puhalletut, tyhjiössä tai inertissä kaasussa kuumentamalla polymeroidut tai muutoin kemiallisesti muunnetut, muut kuin nimikkeen 1516 eläin- ja kasvirasvat ja -öljyt sekä niiden jakeet; muualle kuulumattomat syötäväksi kelpaamattomat seokset ja valmisteet, jotka on valmistettu eläin- tai kasvirasvoista tai -öljyistä tai tämän ryhmän eri rasvojen ja öljyjen jakeista; ei kuitenkaan alanimikkeisiin 1518 00 31 ja 1518 00 39 kuuluvat öljyt 1520 00 00 Raaka glyseroli; glyserolivesi ja -lipeä 1521 Kasvivahat (ei kuitenkaan triglyseridit), mehiläisvaha ja muut hyönteisvahat sekä spermaseetti, myös puhdistetut tai värjätyt 1522 00 10 Degras 1702 90 10 Kemiallisesti puhdas maltoosi 1704 90 10 Lakritsiuute, jossa on sakkaroosia enemmän kuin 10 painoprosenttia, mutta ei muita lisättyjä aineita 1803 Kaakaomassa, myös sellainen, josta rasva on poistettu 1804 00 00 Kaakaovoi, -rasva ja -öljy 1805 00 00 Kaakaojauhe, lisättyä sokeria tai muuta makeutusainetta sisältämätön 2001 90 60 Etikan tai etikkahapon avulla valmistetut tai säilötyt palmunsydämet ex20 08 Muulla tavalla valmistetut tai säilötyt hedelmät, pähkinät ja muut syötävät kasvinosat, myös lisättyä sokeria, muuta makeutusainetta tai alkoholia sisältävät, muualle kuulumattomat: 2008 11 10 - maapähkinävoi 2008 91 00 - palmunsydämet ex21 01 Kahvi-, tee- ja mateuutteet, -esanssit ja -tiivisteet sekä näihin tuotteisiin perustuvat valmisteet; paahdettu juurisikuri ja sen uutteet, esanssit ja tiivisteet, ei kuitenkaan alanimikkeiden 2101 12 98, 2101 20 98, 2101 30 19 ja 2101 30 99 valmisteet 2102 10 Elävä eli aktiivinen hiiva: 2102 10 10 - valikoitu kantahiiva (hiivaviljelmät) 2102 10 90 - muu, ei kuitenkaan leivontahiiva 2102 20 Kuollut eli inaktiivinen hiiva; muut kuolleet yksisoluiset mikro-organismit 2102 30 00 Valmistetut leivinjauheet 2103 Kastikkeet ja valmisteet niitä varten; maustamisvalmisteita olevat sekoitukset; sinappijauho ja valmistettu sinappi 2104 Keitot ja liemet sekä valmisteet niitä varten; homogenoidut sekoitetut elintarvikevalmisteet ex21 06 Muualle kuulumattomat elintarvikevalmisteet: 2106 10 - proteiinitiivisteet ja teksturoidut proteiiniaineet: 2106 10 20 - - joissa ei ole lainkaan maitorasvaa, sakkaroosia, isoglukoosia, glukoosia tai tärkkelystä, taikka joissa on vähemmän kuin 1,5 painoprosenttia maitorasvaa, vähemmän kuin 5 painoprosenttia sakkaroosia tai isoglukoosia, vähemmän kuin 5 painoprosenttia glukoosia tai tärkkelystä 2106 90 - muut: 2106 90 20 - - alkoholipitoiset valmisteet (seokset), jollaisia käytetään juomien valmistukseen, muut kuin hyvänhajuisiin aineisiin perustuvat 2106 90 92 - - muut valmisteet, joissa ei ole lainkaan maitorasvaa, sakkaroosia, isoglukoosia, glukoosia tai tärkkelystä taikka joissa on vähemmän kuin 1,5 painoprosenttia maitorasvaa, vähemmän kuin 5 painoprosenttia sakkaroosia tai isoglukoosia, vähemmän kuin 5 painoprosenttia glukoosia tai tärkkelystä 2201 10 Vesi, myös luonnon tai keinotekoinen kivennäisvesi ja hiilihapotettu vesi, lisättyä sokeria tai muuta makeutusainetta sisältämätön ja maustamaton 2202 10 00 Vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu 2202 90 10 Muut alkoholittomat juomat, ei kuitenkaan nimikkeen 2009 hedelmä- ja kasvismehut, nimikkeiden 0401 - 0404 tuotteita tai niistä saatuja rasvoja sisältämättömät 2203 00 Mallasjuomat 2205 Vermutti ja muu tuoreista viinirypäleistä valmistettu viini, joka on maustettu kasveilla tai aromaattisilla aineilla ex22 07 Denaturoimaton etyylialkoholi (etanoli), alkoholipitoisuus vähintään 80 tilavuusprosenttia; muu kuin ETY-perustamissopimuksen liitteessä II luetelluista maataloustuotteista saatu denaturoitu etyylialkoholi (etanoli) ja muut denaturoidut väkevät alkoholijuomat, väkevyydestä riippumatta ex22 08 Muu kuin ETY-perustamissopimuksen liitteessä II luetelluista maataloustuotteista saatu denaturoimaton etyylialkoholi (etanoli), alkoholipitoisuus pienempi kuin 80 tilavuusprosenttia; väkevät alkoholijuomat, liköörit ja muut alkoholipitoiset juomat 2402 Tupakasta tai tupakankorvikkeesta valmistetut sikarit, pikkusikarit ja savukkeet 2403 Muu valmistettu tupakka sekä muut valmistetut tupakankorvikkeet; ”homogenoitu” tai ”rekonstruoitu” tupakka; tupakkauutteet ja -esanssit 3301 90 21 Lakritsista ja humalasta saadut uutetut oleohartsit 3301 90 29 Pyretriumkasveista tai rotenonipitoisten kasvien juurista saadut uutetut oleohartsit; kasviuutteiden keskinäiset seokset, juomien tai muiden elintarvikkeiden valmistukseen tarkoitetut uutetut oleohartsit 3301 90 31 Muut uutetut oleohartsit, lääkinnälliseen käyttöön tarkoitetut ex33 02 Hyvänhajuisten aineiden seokset sekä yhteen tai useampaan tällaiseen aineeseen perustuvat seokset (myös alkoholiliuokset), jollaisia käytetään raaka-aineena teollisuudessa; muut hyvänhajuisiin aineisiin perustuvat valmisteet, jollaisia käytetään juomien valmistukseen: 3302 10 21 jollaisia käytetään elintarvike- tai juomateollisuudessa ja joissa on kaikki juomille luonteenomaiset aromiaineet, ei kuitenkaan sellaiset, joiden todellinen alkoholipitoisuus on enintään 0,5 tilavuusprosenttia, ja joissa ei ole lainkaan maitorasvaa, sakkaroosia, isoglukoosia, glukoosia tai tärkkelystä taikka joissa on vähemmän kuin 1,5 painoprosenttia maitorasvaa, vähemmän kuin 5 painoprosenttia sakkaroosia tai isoglukoosia, vähemmän kuin 5 painoprosenttia glukoosia tai tärkkelystä 3823 Teolliset monokarboksyylirasvahapot; puhdistuksessa saadut happamat öljyt; teolliset rasva-alkoholit

▼M1

LIITE C



CN-koodi Tavaran kuvaus 0403 10 51 - 0403 10 99 Jogurtti, maustettu tai lisättyä hedelmää tai kaakaota sisältävä 0403 10 71 - 0403 90 99 Kirnupiimä, juoksetettu maito ja kerma, kefiiri ja muu käynyt tai hapatettu maito ja kerma, lisättyä hedelmää tai kaakaota sisältävä 0710 40 Sokerimaissi, jäädytetty, (myös höyryssä tai vedessä keitetty) 0711 90 30 Sokerimaissi, väliaikaisesti (esim. rikkidioksidikaasulla tai suolavedessä, rikkihapoke- tai muussa säilöntäliuoksessa) säilöttynä, mutta siinä tilassa välittömään kulutukseen soveltumattomana 1517 10 10 Margariini, ei kuitenkaan nestemäinen margariini, jossa on enemmän kuin 10 painoprosenttia, mutta enintään 15 painoprosenttia maitorasvaa 1517 90 10 Muut syötävät seokset ja valmisteet, jotka on valmistettu eläin- tai kasvirasvoista tai -öljyistä tai tämän ryhmän eri rasvojen tai öljyjen jakeista, muut kuin nimikkeen 1516 syötävät rasvat ja öljyt sekä niiden jakeet, joissa on enemmän kuin 10 painoprosenttia, mutta enintään 15 painoprosenttia maitorasvaa 1702 50 00 Kemiallisesti puhdas fruktoosi (levuloosi) 2005 80 00 Makea- eli sokerimaissi (Zea mays var. saccharata), muulla tavalla kuin etikan tai etikkahapon avulla valmistettu tai säilötty, jäädyttämätön 2905 43 00 Mannitoli D-glusitoli (sorbitoli) - vesiliuoksena: 2905 44 11 - - jossa on enintään 2 painoprosenttia D-mannitolia D-glusitolipitoisuudesta laskettuna 2905 44 19 - - muut - muut 2905 44 91 - - jossa on enintään 2 painoprosenttia D-mannitolia D-glusitolipitoisuudesta laskettuna 2905 44 99 - - muut 3505 10 10 Dekstriini 3505 10 92 Muu modifioitu tärkkelys, ei kuitenkaan esteröidyt ja eetteröidyt, amilomeerit, kadeksomeerit, krilanomeerit ja eldeksomeerit Tärkkelykseen, dekstriiniin tai muuhun modifioituun tärkkelykseen perustuvat liimat ja liisterit: 3505 20 10 - joissa on vähemmän kuin 25 painoprosenttia tärkkelystä tai dekstriiniä tai muuta modifioitua tärkkelystä 3505 20 30 - joissa on vähintään 25, mutta vähemmän kuin 55 painoprosenttia tärkkelystä tai dekstriiniä tai muuta modifioitua tärkkelystä 3505 20 50 - joissa on vähintään 55, mutta vähemmän kuin 80 painoprosenttia tärkkelystä tai dekstriiniä tai muuta modifioitua tärkkelystä 3505 20 90 - joissa on vähintään 80 painoprosenttia tärkkelystä tai dekstriiniä tai muuta modifioitua tärkkelystä Viimeistelyvalmisteet, valmisteet, jotka nopeuttavat värjäytymistä tai väriaineiden kiinnittymistä, sekä muut tuotteet ja valmisteet (esim. liistausaineet ja peittausaineet), jollaisia käytetään tekstiili-, paperi-, nahka- tai niiden kaltaisessa teollisuudessa, muualle kuulumattomat: 3809 10 10 - joissa on vähemmän kuin 55 painoprosenttia tärkkelystä 3809 10 30 - joissa on vähintään 55 painoprosenttia, mutta vähemmän kuin 70 painoprosenttia tärkkelyspitoisia aineita 3809 10 50 - joissa on vähintään 70, mutta vähemmän kuin 83 painoprosenttia tärkkelyspitoisia aineita 3809 10 90 - joissa on vähintään 83 painoprosenttia tärkkelyspitoisia aineita Sorbitoli, muu kuin alanimikkeeseen 2905 44 kuuluva: - vesiliuoksena: 3824 60 11 - - jossa on enintään 2 painoprosenttia D-mannitolia D-glusitolipitoisuudesta laskettuna 3824 60 19 - - muu - muu: 3824 60 91 - - jossa on enintään 2 painoprosenttia D-mannitolia D-glusitolipitoisuudesta laskettuna 3824 60 99 - - muu

( 1 ) EYVL N:o C 126, 7.5.1993, s. 13

( 2 ) EYVL N:o C 315, 22.11.1993

( 3 ) EYVL N:o C 304,10.11.1993, s. 8

( 4 ) EYVL N:o L 323, 29.11.1980, s. 1. Asetus sellaisena kuin se on muutettuna asetuksella (ETY) N:o 1436/90 (EYVL N:o L 138, 31.5.1990, s. 9).

( 5 ) EYVL N:o L 181, 1.7.1992, s. 21

( 6 ) EYVL N:o L 302, 19.10.1992, s. 1

( 7 ) EYVL N:o L 323, 29.11.1980, s. 7. Asetus sellaisena kuin se on viimeksi muutettuna komission asetuksella (ETY) N:o 572/91 (EYVL N:o L 63, 9.3.1991, s. 24).

( 8 ) EYVL L 256, 7.9.1987, s. 1, asetus sellaisena kuin se on viimeksi muutettuna asetuksella (EY) N:o 2308/97 (EYVL L 321, 22.11.1997, s. 1).

( 9 ) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 1602/2000 (EYVL L 188, 26.7.2000, s. 1).

( 10 ) EYVL L 187, 26.7.1996, s. 18.